Den norske Helsingforskomité ble stiftet i 1977, og var en del av «Helsingfors-bevegelsen» som oppstod i kjølvannet av Helsingfors-erklæringen som ble undertegnet under Konferansen om sikkerhet og samarbeid i Europa (KSSE) i 1975. Det ble dannet slike organisasjoner i flere land; den amerikanske søsterorganisasjonen Helsinki Watch ble forløperen til Human Rights Watch.